ไทยมีผู้ติดเชื้อโควิค-19 รายใหม่ 248 ราย หน่วยงานที่เกี่ยวข้อง ติดตามคัตเตอร์ตลาดสดบางแค
พญ.อภิสมัย ศรีรังสรรค์ ผู้ช่วยโฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) หรือ ศบค. แถลงสถานการณ์ผู้ติดเชื้อโควิด-19 ว่า วันนี้มีตัวเลขผู้ติดเชื้อ 248 ราย เป็นการติดเชื้อในประเทศ 242 ราย จากต่างประเทศ 6 ราย ซึ่งกลุ่มการติดเชื้อที่สำคัญ ยังคงสืบเนื่องจากคัตเตอร์ตลาดสดบางแค โดยทาง ศบค. กระทรวงสาธารณสุข โดยกรมควบคุมโรค ร่วมกับหน่วยงานที่เกี่ยวข้องติดตามอย่างใกล้ชิดส่วนความคืบหน้าในการฉีดวัคซีนให้กับประชาชนนั้น ตั้งแต่วันที่ 28 กุมภาพันธ์ 2564 จนถึงปัจจุบัน ได้ฉีดวัคซีนแล้ว 53,842 คน ทุกอย่าง ยังคงเป็นไปตามแผนบริหารจัดการวัคซีนและแนวโน้มจะมีการฉีดวัคซีนให้กับประชาชนเพิ่มมากขึ้น ขอให้ประชาชนเชื่อมั่นในการตรวจสอบมาตรฐานของวัคซีน ที่ฉีดให้กับประชาชนขณะที่สถานการณ์ของโควิค -19 ทั่วโลกนั้น ภาพรวมโดยเฉพาะในประเทศสำคัญ มีการปรับขึ้นลงของผู้ติดเชื้ออย่างต่อเนื่อง จึงเป็นสิ่งที่ ศบค. หน่วยงานสาธารณสุขของไทยยังคงติดตามสถานการณ์อย่างใกล้ชิด